text: Gospel - nu for børn
  29 november 2012 kl. 16.16
  Børn fra Ravsted var i dag samlet i kirken for at lære at synge gospel af en professionel gospelsanger.
  Løftede arme og store brede smil. Gospelmusikken er kendt for at få dem, der synger, til at blive i godt humør - og så er det sådan set ligemeget, om det foregår i Alabama eller i Ravsted. 
  I Ravsted var alle skolebørnene idag samlet i byens kirke for at øve gospelmusik sammen med en rigtig professionel gospelsanger.
  Det var Rune Holm, der stod for undervisningen.
  Siden han var en lille dreng, har han sunget gospel. Nu bruger Rune Herholdt også sin tid på at lære andre det.
  Ifølge ham kan børnene i løbet af blot en formiddag optræde som næsten rutinerede gospelsangere.
  